paragraph_text: Kao kapetan ekipe Barese, rođak Alberta "Ally Boy" Baresea, kum suradnika Sopranovih Bennyja Fazia, Barese je tijekom devedesetih uspio postati utjecajan član zločinačke obitelji DiMeo. Nakon smrti izvršnog šefa Jackieja Aprilea 1999., Larry je predložio Tonyja Soprana kao mogućeg kandidata za šefa obitelji, odbivši isprva Tonyjevu želju da umjesto njega šefom postane njegov stric Corrado "Junior" Soprano. Međutim, Larry je podupirao Tonyjev plan da iskoristi Juniora kao službenog šefa i pristao izvršavati Tonyjeve naredbe dok je ovaj vodio obitelj iza Juniorovih leđa.